  ร้านนี้อยู่ในโชคชัย 4 เจ้าไปเกือบสุดทาง อยู่ปากซอยโชคชัย 4 ซอย 78 ครับ มองผ่าน ๆ ไม่นึกว่าจะเป็นร้านกาแฟ เนื่องจากร้านสร้างด้วยโครงเหล็กทาสีดำ เป็นกระจกใสทั้งหมด นึกว่าเป็นร้านเกี่ยวกับแต่งรถซะอีก ???? มีโอกาสเลยต้องเข้าไปลองสักหน่อย ภายในร้านโล่งโปร่งสบาย มีให้เลือกนั่งทั้งชั้นล่างและชั้นบน
  เครื่องดื่มจะเสิร์ฟมาในแก้วทรงเหมือนกระปุกแยมมีหูจับ ดูแปลกตาดีครับ Mojito Mint เป็น Italian Soda แบบหนึ่ง รสชาติหวาน ซ่า หอมกลิ่น Mint มาก เพราะใส่มาเป็นใบเลยครับ แถมมีมะนาวหั่นเต๋าใส่มาด้วย ทำให้มีรสอมเปรี้ยวนิด ๆ อร่อย หอมสดชื่น ชอบมากครับ ส่วนของเพื่อนเป็น Ice Caffe Late ต้องถือว่าเข้มมาก ถ้าไม่มีรสและกลิ่นนมคงนึกว่าเป็นเอสเพรสโซเย็น ใครที่ชอบร้านที่เครื่องดื่มรสชาติดีบรรยากาศสบาย ๆ มาร้านนี้ไม่ผิดหวังครับ ????
  